Author: Janikova Eva
Last saved by: Cebulakova Monika

Vyhlásenie 
Ministerstva práce, sociálnych vecí a rodiny Slovenskej republiky 

Návrh zákona, ktorým sa mení  a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa mení zákon                 č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, sa predkladá na rokovanie vlády Slovenskej republiky  s rozporom  
-	s Bratislavským samosprávnym krajom, ktorý nesúhlasí s návrhom zákona z dôvodu, že predkladateľ návrhu nevyriešil potrebu navýšenia finančných prostriedkov na personálne zabezpečenie plnenia úloh samosprávneho kraja v oblasti registrácie poskytovateľov sociálnych služieb.

-	so Slovenskou katolíckou charitou, s Asociáciou nízkoprahových programov pre deti a mládež, so SOCIOU nadáciou na podporu sociálnych zmien,                         s Občianskym združením Vagus, o.z., so Združením seniorských prijímateľov sociálnych služieb, so zástupcami osôb, ktorí podali hromadnú pripomienku        a ktorí nesúhlasia s návrhom zákona, a preto žiadajú

▪ v prílohe č. 6 navýšiť sumy finančného príspevku na poskytovanie sociálnej služby podľa § 78a (príspevky poskytované štátom) - ide o  pripomienku nad rámec návrhu zákona,
▪ vložiť do návrhu zákona novú prílohu o výške finančného príspevku na poskytovanie sociálnej služby podľa § 78a a viazať túto prílohu na nízkoprahové sociálne služby -  ide o  pripomienku nad rámec návrhu zákona,
▪ ustanoviť v § 77 postup pri určení výšky finančného príspevku  na prevádzku poskytovanej sociálnej služby na účely nízkoprahových sociálnych služieb                   -   ide o  pripomienku nad rámec návrhu zákona,
▪ zaradiť nízkoprahové sociálne služby medzi druhy sociálnych služieb, na ktoré štát v súčasnosti prispieva podľa § 78a a § 78b - ide o  pripomienku nad rámec návrhu zákona,
▪ zásadne a systémovo vyriešiť financovanie sociálnych služieb z dlhodobého hľadiska.

-	so Slovak Business Agency, ktoré nesúhlasí s návrhom zákona z dôvodu,

▪ že navrhovaný § 63 ods. 4 prvej vety ustanovuje, že za odbornú činnosť na účely poskytovania určených sociálnych služieb sa považuje získanie vysokoškolského vzdelania druhého stupňa, čo sa týka aj zariadenia starostlivosti o deti do troch rokov veku; takáto úprava je podľa Slovak Business Agency prísna, a preto považuje za potrebné upraviť, že na majiteľov, ktorí začnú  od 1. januára 2017 prevádzkovať zariadenia starostlivosti o deti  na základe voľnej živnosti, sa nebude takáto úprava vzťahovať a bude postačujúce na túto činnosť ukončené úplné stredoškolské vzdelanie (všeobecné či odborné),   
▪ že nesúhlasí s registráciou poskytovateľov sociálnych služieb na vyššom územnom celku, teda ani s registráciou poskytovateľa sociálnej služby, ktorý bude prevádzkovať zariadenie starostlivosti o deti do troch rokov veku; podľa Slovak Business Agency stačí oznámiť vyššiemu územnému celku, že osoba začína činnosť v takomto druhu sociálnej služby.